**EGYÜTTMŰKÖDÉSI MEGÁLLAPODÁS ORVOSI ÜGYELETI FELADATOK ELLÁTÁSÁRÓL**

módosítás

*(a szerződés hatályának meghosszabbítása)*

Amely létrejött egyrészről az **Országos Mentőszolgálat** (székhelye: 1055 Budapest, Markó u. 22., statisztikai számjel: 15309989-8690-312-01, adószám: 15309989-2-41 képviseli: Dr. Csató Gábor főigazgató, a feladat ellátásáért felelős: Dr. Korcsmáros Ferenc regionális igazgató) a továbbiakban: **OMSZ,**

Másrészről a **Hortobágy Község** Önkormányzata (székhelye: 4071 Hortobágy, Czinege János u. 1.; adószám: 15728647-2-09, képviseli: Jakab Ádám András polgármester) a továbbiakban: **Önkormányzat** – (együttesen: Felek) között,

a sürgősségi betegellátás hatékonyságának fokozása érdekében, az alábbiak szerint:

**I. Előzmények**

1.1. A Felek előzményként rögzítik, hogy közöttük 9825/2021. számon egységes ügyeleti és sürgősségi rendszer kialakítása érdekében, sürgősségi ügyeleti rendszer modell-programja keretében **együttműködési megállapodás (továbbiakban: „Megállapodás”**) jött létre, ügyeleti szolgálat működtetése tárgyában.

1.2 Felek rögzítik, hogy az egészségügyről szóló 1997. évi CLIV. törvény (Eütv.) 232/D.§(4) bekezdése szerint: „*Egészségügyi válsághelyzetben vagy* ***járványügyi készültség*** *esetén a települési önkormányzat az egészségügyi alapellátásról szóló 2015. évi CXXIII. törvény szerinti, az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról (a továbbiakban: ügyeleti ellátás) - az (5) bekezdésben foglaltak figyelembe vételével - az állami mentőszolgálat útján is gondoskodhat*.”

Ugyanezen jogszabályhely (5) bekezdése szerint: „*A települési önkormányzat az ügyeleti ellátásra megállapodást köt az állami mentőszolgálattal, ha az erre irányuló kezdeményezését az állami mentőszolgálat elfogadja.”*

A veszélyhelyzet megszűnésével összefüggő szabályozási kérdésekről szóló 2022. évi V. törvény a fenti jogszabályhelyek hatályát nem érintette.

***A járványügyi készültség bevezetéséről szóló* 283/2020. (VI. 17.) Korm. rendelet módosításáról szóló 218/2022. (VI. 17.) Korm. rendelet 1. § (1) bekezdése szerint**: *A Kormány az egészségügyről szóló 1997. évi CLIV. törvény (a továbbiakban: Eütv.) 228. § (1) bekezdése és (2) bekezdés a) pontja alapján, figyelemmel az Eütv. 228. § (4) bekezdésében foglaltakra, Magyarország egész területére egészségügyi válsághelyzet elrendelésével járványügyi készültséget vezet be.*

**E rendelet 3. §-a szerint***: Ez a rendelet 2022. december 18-án hatályát veszti*.

Figyelemmel arra, hogy a járványügyi készültség 2022. december 18-ig fennáll, az Eütv. 232/D.§. (5) bekezdése alapján a települési önkormányzatok és az állami mentőszolgálat ügyeleti ellátásra kötött megállapodásának meghosszabbítása – ezen határidőn belül -, nem ütközik jogi akadályba.

**II. A módosítás tárgya**

2.1 A fenti előzményekre tekintettel Felek rögzítik, hogy jelen megállapodás –módosítás 1.1. pontjában megjelölt Megállapodás „III: A Megállapodás hatálya” címe közös megegyezéssel az alábbiak szerint módosul:

„*III. A megállapodás hatálya*

*3.1. A Felek rögzítik, hogy a kormány által kihirdetett veszélyhelyzet ideje alatt az OMSZ az ügyeleti ellátást a 368/2021. (VI.30.) Korm. rendelet 1.§ (1) bekezdése alapján 2021. július 1. napjától látja el.*

*3.2. A Felek rögzítik, hogy a kormány által kihirdetett veszélyhelyzet megszűnését követően az OMSZ a feladatot a veszélyhelyzettel összefüggő átmeneti szabályokról szóló 2021. évi XCIX. törvény 215. § (2) bekezdésével módosított, az egészségügyről szóló 1997. évi CLIV. törvény 232/D. § (4) –(7) bekezdése alapján látja el.*

*3.3. A Felek kinyilvánítják, hogy jelen megállapodás 2022.10.31. napjáig jön létre.”*

**III. Vegyes rendelkezések**

3.1. Felek rögzítik, hogy a közöttük létrejött Megállapodás jelen módosítással nem érintett rendelkezései változatlanul érvényben maradnak.

3.2. Jelen megállapodás módosítás nyolc (8) magyar nyelvű, egymással megegyező eredeti példányban kerül aláírásra, melyből 4 példány az Önkormányzatot, 4 példány pedig az OMSZ-ot illeti meg.

3.3. Felek rögzítik, hogy jelen megállapodás módosítást, mint akaratukkal mindenben megegyezőt – elolvasás és értelmezés után – jóváhagyólag aláírták.

Kelt: …………….., 20….. Kelt: ……………, 20….

………………………….… ……………………………

főigazgató polgármester

OMSZ

Dátum:

Pénzügyileg ellenjegyzem:

………………………………

Gulyás Antal

Gazdasági – műszaki igazgató

Dátum:

Jogi szempontból megfelelő:

………………………………

Jogtanácsos

Kapják:

Önkormányzat

Regionális Mentőszervezet

Jogi és Igazgatási Osztály

Pénzügyi Osztály

Gazdasági-műszaki Igazgatóság